open-index/open-wikipedia-markdown huggingface dataset:
Veľká južná kométa roku 1887

**Veľká južná kométa roku 1887** alebo **C/1887 B1** bola neperiodická kométa, ktorá bola objavená 18. januára 1887.

Kategória:Neperiodické kométy
Kategória:Astronomické objekty objavené v roku 1887
Veľká kométa roku 1901

**Veľká kométa roku 1901** alebo **C/1901 G1** alebo **kométa Gale** bola neperiodická kométa, ktorá bola objavená 23. apríla 1901.

Kategória:Neperiodické kométy
Kategória:Astronomické objekty objavené v roku 1901
Joseph Michael Straczynski

**Joseph Michael Straczynski** (* 17. júl 1954, Patterson, New Jersey, USA), prezývaný JMS, je americký producent, novinár a scenárista. Píše a produkuje televízne série (najnovšie Jeremiah), knihy, krátke príbehy, komiksy a rozhlasové drámy. Je tiež autorom divadelnej hry, žurnalistom a autorom zväzku scenárov.

Vyštudoval Štátnu univerzitu v San Diegu s titulom bakalára z psychológie a sociológie. Na univerzite často prispieval do študentských novín, dokonca tak často, že ho označovali ako „Daily Joe“. Straczynski momentálne býva v Los Angeles s manželkou, Kathryn M. Drennanovou.

Medzi jeho najznámejšie diela patrí sci-fi seriál Babylon 5 (a jeho spin-off seriál Crusade), ku ktorému napísal väčšinu scenárov. Aj preto dostal prezývku „Veľký tvorca“. Podielal sa aj na Usenete a ďalších skorých počítačových sieťach, s fanúšikmi komunikuje cez rôzne online fóra (vrátane GEnie, CompuServe a America Online).

V rokoch 2015 až 2017 sa vyšiel seriál Sense8, na ktorom spolupracoval spolu so sestrami Wachowskými.

Kategória:Novinári USA
Kategória:Scenáristi USA
Kategória:Filmoví producenti USA
Kategória:Babylon 5
Kategória:Osobnosti USA poľského pôvodu
Kategória:Osobnosti z New Jersey
Gerrit Rietveld

**Gerrit Rietveld** (* 24. jún 1888, Utrecht – † 25. jún 1964, Utrecht) bol holandský architekt a dizajnér.

Jeho prvé dizajnérske práce vznikli práve v období spopularizovania dizajnérskeho hnutia De Stijl, ktoré vzniklo v jeho rodnom Holandsku. V roku 1918 navrhol „Red and Blue Chair“ (červeno-modrá stolička), ktorá bola ikonou De Stijl (Štýl). Neskôr, v roku 1919, sa stal členom De Stijl a potom aj architektom. 

## Rietveld Schröder Huis

Medzi jeho významné architektonické práce patrí *[[Dom Rietvelda a Schröderovej|Rietveld Schröder House]]*, ktorý stojí neďaleko Utrechtu. Majiteľka domu (pani Schröderová) chcela, aby mal dom čo najmenej stien (aby boli čo najviac nahradené oknami a terasami). Pôvodne stál v prírode, ale to iba v rokoch (1924-1925) a hneď nato holandská vláda, napriek protestu pani Schröderovej a Rietvelda, postavila v jej tesnej blízkosti autostrádu. Pre Rietvelda to bola veľká rana.

Je to unikátny dom, nádherná stavba De Stijlskej architektúry. Od roku 1980 tam majiteľka s deťmi nežije. V súčasnosti je to pamiatka svetového dedičstva a dom je voľne prístupný ako múzeum. Je tam napríklad jedna veľká izba, ktorá sa dá jednoducho a rýchlo zmeniť na štyri menšie.
Alebo okná v rohu, ktoré, keď sa otvoria, „zmizne“ roh. Má základné aspekty domu De Stijl, mieša jednoduché farby (červená, modrá, žltá) s čiernou a bielou, pričom je to veľmi štýlové a nádherné. Človek by ani nevedel o tom, že je z roku 1924.

## Ostatná tvorba

Rietveld mnohé svoje výtvory maľoval inými farbami, ktoré síce boli spoločné s farbami De Stijl, ale boli odlišné od dnešného stavu. Keď stretol maliara Pieta Mondriana, tak prefarbil svoju slávnu stoličku na dnešné farby (žltá, modrá, červená). Jeden z najslávnejších obrazov moderného umenia (Kompozícia s Červenou, Žltou a Modrou). Navrhol i slávnu *L40 Lamp*, ktorá sa skladá z 3 samostatných svetiel vo vertikálnom a horizontálnom stave (dve sú horizontálne, kolmé na seba a jedna je vertikálna). Rietveld tým chcel dosiahnuť súlad s jeho nábytkom. Medzi ostatné z jeho výtvorov (nepochopiteľne, oveľa menej známe) patrí napríklad veľké množstvo stolíkov, kabinetov a skriniek. Bol všestranným dizajnérom, ale väčšina jeho dizajnov je inšpirovaná štýlmi Bauhaus a jemu podobnými. Jeho návrhy sa dnes predávajú za obrovské sumy, napríklad jeho *Square table*, ktorý sa predáva za sumu vyše 20 000 slovenských korún. Jeho stolička *Zig Zag* (ktorá má, prekvapivo, tvar zig-zag, teda obráteného Z, zakončená dohora opierkou so 75 stupňovým uhlom a rovnakou dĺžkou ako sedacia doska) sa predáva za sumu pohybujúcu sa okolo 16 000 Sk. Jeho výtvory sú známe po celom svete a zarábajú pre jeho potomkov neslýchané sumy.

## Galéria

Obrázok:Rietveld chair 4.JPG|Stolička „Red and Blue Chair“ navhrnutá Rietveldom
Obrázok:Rietveld Schroederhuis Utrecht.jpg|Rietveld Schröder Huis


## Iné projekty

Kategória:Holandskí architekti
Kategória:Holandskí dizajnéri
Kategória:Dizajnéri nábytku
Kategória:De Stijl
Kategória:Osobnosti z Utrechtu
Mys dobrej nádeje

::*O rovnomennom myse v Indonézii v Západnom Iriane pozri [[Mys dobrej nádeje (Indonézia)]].*

thumb|right|Pohľad na oblasť Mysu dobrej nádeje od západu. (satelitná snímka, doplnená o výškopisné znázornenie)
**Mys dobrej nádeje** (podľa pravopisu platného do roku 1991: *mys Dobrej nádeje*; , ) je ostrý pevninský výbežok v Južnej Afrike neďaleko Kapského Mesta. Je tradične (a nesprávne) označovaný ako miesto, na ktorom sa stretávajú Atlantický oceán a Indický oceán. Technicky rozhranie medzi týmito oceánmi leží 160&nbsp;km juhovýchodnejšie pri Strelkovom myse, ktorý je najjužnejším bodom Afriky. Až k Mysu dobrej nádeje však z Indického oceána zasahuje teplý prúd Strelkového mysu, ktorý sa tu stýka so studeným Benguelským prúdom.

## Dejiny
thumb|right|Mapa Mysu dobrej nádeje z r. 1890
thumb|right|Maják na Myse dobrej nádeje
Prvým Európanom, ktorý oboplával Mys dobrej nádeje bol portugalský moreplavec Bartolomeo Dias (Diaz) v roku 1488. Ten tomuto miestu dal názov „Mys búrok“ (*Cabo das Tormentas*). Neskôr kráľ Ján II. premenoval mys na „Mys dobrej nádeje“ (*Cabo da Boa Esperança*), pretože otváral cestu na východ. Holandský obchodník Jan van Riebeeck založil 6. apríla 1652 neďaleko mysu zásobovací tábor pre Nizozemskú východoindickú spoločnosť. Dnes na tomto mieste stojí Kapské Mesto.
Holandská východoindická spoločnosť potrebovala v oblasti Mysu dobrej nádeje skúsených poľnohospodárov. Holandská vláda preto rozhodla o vyslaní hugenotov, ktorí opustili kvôli náboženskému prenasledovaniu Francúzsko. Skupina hugenotov bola vyslaná 31. decembra 1687 a dostala sa tak cez Holandsko až na juh Afriky. 19. januára 1806 obsadila mys Veľká Británia. Okupácia bola potvrdená anglicko-holandskou zmluvou v roku 1814. Územie bolo potom spravované ako Kapská kolónia.

## Legendy
Námorníci Mys dobrej nádeje považovali za najnebezpečnejšie miesto na ceste do Indie, po prekonaní ktorého mali to najhoršie za sebou a čakala ich už len relatívne pokojná plavba. Viažu sa k nemu legendy o bludnom Holanďanovi, ktorý brázdi tieto vody na lodi, ktorej posádku tvoria duchovia námorníkov. Loď je odkázaná na večné blúdenie a nikdy nenájde cestu domov.

## Iné projekty

## Externé odkazy
* Oficiálne stránky (po anglicky)

Kategória:Mysy v Južnej Afrike
Saul Joseph Adelman

Prof. **Saul Joseph Adelman** (* 18. november 1944, Atlantic City, New Jersey, USA) je americký astronóm, ktorý pôsobí na vojenskej vysokej škole *The Citadel* v Charlestone v Južnej Karolíne. 

Študoval na Kalifornskom technologickom inštitúte. Oženil sa s Carol Sugermanovou, s ktorou má troch synov.

## Dielo
* *Hot Stars in the Galactic Halo*
* *Bound for the Stars : An Enthusiastic Look at the Opportunities and Challenges Space Exploration Offers*

## Referencie


Kategória:Astronómovia USA
Kategória:Pedagógovia USA
Kategória:Autori náučnej literatúry USA
Kategória:Osobnosti z New Jersey
Kategória:Absolventi California Institute of Technology
Preklúzia

**Preklúzia**, ako právny inštitút, je zánik práva neuplatnením v zákonom stanovenom čase, ktorý nastáva len v zákonom stanovených prípadoch. Na preklúziu prihliada súd ex offo (teda aj bez námietky) a plnenie prekludovaného nároku zakladá bezdôvodné obohatenie.

## Príklad
*§ 436 [[Občiansky zákonník (Slovensko)|Občianskeho zákonníka]]*

*Právo na náhradu škody sa musí uplatniť u prevádzateľa bez zbytočného odkladu. Právo zanikne, ak sa neuplatnilo najneskôr pätnásteho dňa po dni, keď sa poškodený o škode dozvedel.*

### Vysvetlenie

Ak sa osoba, ktorej bola spôsobená škoda, dozvedela o škode 1. januára 2006, ale žalobu podala 12. februára 2006, prekluzívna lehota už uplynula a súd takúto žalobu zamietne.

## Pozri aj

* Premlčanie

Kategória:Právo
Sergej Vasilievič Rachmaninov

**Sergej Vasilievič Rachmaninov**,  (* 1. apríl 1873, Semionovo – † 28. marec 1943, Beverly Hills) bol ruský skladateľ neskorého romantizmu a klavírny virtuóz, ktorý strávil mnoho rokov v USA. Vytvoril vlastný hudobný štýl, komponoval symfónie, práce pre klavír a orchester, sonáty, zborové diela a diela pre sólový klavír s nezabudnuteľnou hudbou a najpôsobivejšími hudobnými myšlienkami.

Slávu dosiahol nielen ako skladateľ, ale aj ako dirigent a klavírny virtuóz, ktorý predvádzal vlastné diela. Po emigrácii z Ruska do USA sa cítil takmer neschopný komponovať. Roky bol v Sovietskom zväze zákaz jeho hudby. V Amerike bola jeho hudba presadzovaná Filadelfským orchestrom pod vedením Eugena Ormandyho.
Mal veľmi veľké ruky, ktoré mu umožňovali hrať nezvyčajne široké akordy. Jeho slabosť pre rýchle autá spôsobovala, že príležitostne prekračoval dovolené rýchlosti.
Rachmaninov považoval za svoje najlepšie diela Zvony a Večerné bohoslužby.

## Diela
             
**Orchestrálna tvorba**
* Symfónie: 
** č. 1 v d-mol, op. 13, 1895; 
** č. 2 v e-mol, op. 27, 1907; 
** č. 3 v a-mol, op. 44, 1936. 
* Klavírne koncerty: 
** č. 1 vo fis-mol, op. 1, 1890-91, rev. 1917; 
** č. 2 v c-mol, op. 18, 1901; 
** č. 3 v d-mol, op. 30, 1909; 
** č. 4 v g-mol, op. 40, 1927. 
* rôzne: 
** Skala, op. 7, 1893 (pre orchester); 
** Capriccio na Cigánske motívy, op. 12, 1894 (pre orchester);
** Ostrov mŕtvych, op. 29, 1909;
** Rapsódia na Paganiniho tému, op. 43, 1934 (pre klavír a orchester); 
** Symfonické tance, op. 45, 1941 (pre orchester)

**Komorná tvorba**
* Sonáta pre čelo a klavír v c-mol, op. 19, 1901
* Elegické trio pre klavír, husle a violončelo - bolo napísané ako vyjadrenie úcty P. I. Čajkovskému v roku 1893, kedy Čajkovskij zomrel

**Klavírna tvorba**
* Sólo klavír: 
** Päť skladieb pre klavír, op. 3, 1892 (Prelúdium v cis mol), 
** Šesť hudobných momentov (Moments Musicaux), op. 16, 1896; 
** Variácie na Chopinovu tému, op. 22, 1903; 
** Études-Tableaux, op. 33 (1911), op. 39 (1916-17);
** Variácie na Corelliho tému, op. 42, 19, 32; 
** Prelúdia op.23, op.32;
** Sonáty; 
* Dva klavíre:
** Suita č. 1, op. 5, 1893; 
** Suita č. 2, op. 17, 1901; 
** Symfonické tance op. 45, 1943 
  
**Vokálna tvorba** 
* Opery: Aleko, 1892
Lakomý rytier, op. 24, 1904;
** Francesca da Rimini, op. 25, 1904. 
* piesne: asi 72 piesní zložených medzi rokmi 1893 a 1916. 
* rôzne: 
** Liturgia Sv. Jána Chrysostoma, op. 31, 1910 (pre zmiešaný zbor); 
** Zvony, op. 35, 1913 (zborová symfónia); 
** Bohoslužobná omša, op. 37, 1915; 
** Tri ruské ľudové piesne, op. 41, 1928

'''Hudobné ukážky'''

## Referencie


## Iné projekty
 

## Citáty

"*Pozerám sa na moje skoršie práce a vidím ako veľa je tam nadbytočného. Aj v tejto sonáte sa veľa hlasov vyskytuje súčasne a je príliš dlhá. Chopinova sonáta trvá 19 minút a všetko bolo povedané.*"
Rachmaninov o jeho 2. klavírnej sonáte s muzikológom Alfredom Swanom

Zdroj:BBC

Kategória:Ruskí hudobní skladatelia
Kategória:Ruskí klaviristi
Kategória:Naturalizované osobnosti USA
Prosauropody

**Prosauropody** alebo **prosauropódy** (lat. *Prosauropoda*) bola skupina  bylinožravých dinosaurov. Zástupcovia Prosauropoda sa vyznačovali veľkými rozmermi, dlhým krkom, relatívne malou hlavou a často veľkými pazúrmi predných končatín. Vyskytovali sa koncom triasu a začiatkom jury po celom svete.

## Vývoj
[280px|left|thumb|[Plateosaurus]]
Prosauropody vznikli z niektorého primitívneho zástupcu Sauropodomorpha, podobného rodom Thecodontosaurus a Saturnalia. Už koncom triasu predstavovali, spolu so sesterskou skupinou Sauropoda, najväčšie suchozemské stavovce. Za úspech na úkor iných v rovnakom čase rozšírených vďačili  ekonomicky výhodnej telesnej stavbe tela (vzpriamené končatiny, ktoré netrčali do strán, boli energeticky výhodné, dovoľovali rýchlejší pohyb a umožnili dorastať do väčších veľkostí) a univerzálnosti v rámci zháňania potravy. Vďaka veľkej telesnej veľkosti a dlhému krku totiž dosiahli do výšok, kam žiadne iné zvieratá nedočiahli, kým veľkými pazúrmi predných končatín mohli vyhrabávať podzemné časti rastlín. 

Začiatkom jury už neexistovali veľké krokodílom a cicavcom príbuzné plazy, s ktorými prosauropody nažívali v triase. Prosauropody a sauropody boli tak bezkonkurenčne dominantné bylinožravce na planéte. Z neznámych príčin však však prosauropody neprežili koniec spodnej jury. Ich miesto vyplnili stále väčšie sauropody. 

## Systematika
Prosauropoda tvorí spolu s infraradom Sauropoda podrad dinosaurov zvaný Sauropodomorpha.

Za prosauropody boli pôvodne považované všetky triasové sauropodomorfy. Neskoršie výskumy však situáciu zmenili. Primitívne formy ako rod *[[Thecodontosaurus]]* či rod *[[Saturnalia]]* tak ostali pred bránami tak taxónu Prosauropoda, ako aj sesterského taxónu Sauropoda , kým iné formy boli preradené do Sauropoda v širšom zmysle (napr. rod *[[Melanorosaurus]]*). Taxón Prosauropoda je tak momentálne tvorený niekoľko blízko príbuznými alebo bližšie nezaradenými rodmi a z čeľadí v ňom zostali približne len čeľade Plateosauridae (napr. rod *[[Plateosaurus]]*) a Massospondylidae (napr. rod *[[Massospondylus]]*).

## Pozri aj
* Sauropoda

## Zdroje

## Iné projekty
Huculi

náhľad|Malopoľskí huculi, 1930
**Huculi** alebo staršie **Huculovia** (po ukrajinsky: гуцули, jedn.č. гуцул) sú etnická skupina Ukrajincov alebo Rusínov žijúcich v horách v juhozápadnej Ukrajine v povodí Čiernej a Bielej Tisy. Pre tých, ktorí neuznávajú existenciu Rusínov (na Ukrajine) ide o etnickú skupinu Ukrajincov. Samotní Huculi sa v súčasnosti - tak ako ostatní Rusíni - identifikujú rôzne (Rusíni, Ukrajinci, Huculi).

Huculi sa usídlili v Karpatoch, v oblasti pri rumunských hraniciach (Ivano-Frankivská, Černovická a Zakarpatská oblasť Ukrajiny, rumunská Bukovina a Maramureš). 

V súčasnosti sa väčšina Huculov hlási k ukrajinskej národnosti a to z toho dôvodu, že  Kyjev, na rozdiel od Bratislavy, dodnes neuznal rusínsku národnosť a snahy o jej etablovanie odsudzuje ako tzv. rusínsky separatizmus.  Huculi sú prevažne gréckokatolíci. 

Oddávna sa venujú chovu dobytka, oviec, lesníctvu, drevorubačstvu, a taktiež ručným prácam ako napr.: rezbárstvu, opracúvaniu mosadze, výrobe keramiky, zdobeniu vajíčok a tkaniu kobercov. Celkový počet Huculov sa v súčasnosti odhaduje na 300 tisíc.

## Referencie


## Pozri aj
* Rusíni
* Bojkovia
* Lemkovia

## Iné projekty
 

Kategória:Etniká, národy a národnosti
Kategória:Slovania
Sumerská astronómia

O **astronomických** poznatkoch **Sumerov** je pomerne málo správ. Vieme, že pred viac ako 5000 rokmi pomenovali už niektoré súhvezdia zvieratníka (napr. Škorpión), ich mená sa používajú dodnes, a skatalogizovali najjasnejšie hviezdy. Všimli si, že sa cez ne premieta pohyb Slnka, planét a Mesiaca po oblohe.

Každá planéta (dokonca Slnko aj Mesiac) pre nich predstavovala boha alebo bohyňu. Od Sumerov prevzali túto mytológiu aj iné národy. Slnko bolo bohom slnka a v Sumeri sa nazývalo *Utu*. Merkúr bol bohom vedomostí a komunikácie nazvaný *Enki*, Venuša bohyňou lásky *Inanna*, Zem bola bohyňou zeme a Sumeri ju volali *Ki* alebo tiež *Ninhursag*. Mesiac bol bohom alebo bohyňou mesiaca s menom Nanna, červenú planétu Mars, boha smrti a vojny, nazvali Sumeri Gugalanna. Najvyšším bohom, a zároveň bohom oblohy a búrok, bol *[[Enlil]]*. Saturn, boha roľníctva, nazvali Sumeri *[[Ninurta]]*. Rímski bohovia mali takmer presne rovnaké vlastnosti, len iné mená. 

Sumeri boli pravdepodobne prvými ľuďmi, ktorí zostavili kalendár. Používali lunárny kalendár zosúladený so solárnym rokom s ročnými obdobiami. Mal 12 lunárnych mesiacov, a aby vyplnili rozdiel medzi lunárnym a solárnym rokom, vsunuli približne každé 3 roky jeden mesiac navyše. Mesiac začínal pri západe Slnka najtenším kosáčikom nového Mesiaca, ktorý bol viditeľný asi 18 hodín po konjunkcii so Slnkom a asi 36 hodín po vymiznutí kosáčika starého Mesiaca (za určitých okolností 22 až 24 hodín, ak je čisté nebo nad západným horizontom). Deň sa začínal pri západe Slnka a mal 12 hodín. Nový rok oslavovali Sumeri v deň novu po skončení starého lunárneho roka približne v období jarnej rovnodennosti. Pri tejto príležitosti sa konal posvätný svadobný obrad. V starovekom Sumeri boli dve „obdobia“ počas sumerského roka: „letné“ obdobie Emeš, ktoré začínalo v deň jarnej rovnodennosti, a „zimné“ obdobie Enten, ktorého začiatok bol v deň jesennej rovnodennosti. Od Sumerov prevzali tento kalendár Egypťania, Babylončania a semitské kmene. V hebrejskom kalendári je niekoľko podobností so sumerským kalendárom: Hebrejská Pascha začínala približne v období sumerského Nového roku a Sabat začínal po západe Slnka.

Kategória:Dejiny astronómie
Kategória:Astronómia v staroveku
Kategória:Sumer
Hucul

**Hucul** môže byť:
* etnografická skupina Rusínov, pozri Huculi
* plemeno malého horského koňa, pozri hucul (kôň)
Eurázijské jazyky

**Eurázijské jazyky** môže znamenať:
*jazykovú makrorodinu navrhovanú J. H. Greenbergom, pozri eurázijské jazyky (Greenberg)
*jazykový zväz navrhovaný R. Jacobsonom, pozri eurázijský jazykový zväz
Eurázijské jazyky (Greenberg)

náhľad|Svetové rozšírenie eurázijských jazykov
** Eurázijské jazyky** je jazyková makrorodina, navrhovaná lingvistom J. Greenbergom, pozostávajúca z nasledujúcich jazykových rodín, resp. jazykov:
*etruština
*indoeurópske jazyky
*uralské jazyky a jukagirské jazyky
*altajské jazyky
*kórejčina a japončina a ainčina
*nivština
*čukotsko-kamčatské jazyky
*eskimácko-aleutské jazyky

Greenberg a jeho metóda sa preslávili pri klasifikácii afrických jazykov. Podobne ako Greenbergov návrh makrorodiny amerindických jazykov však návrh eurázijských jazykov zastáva len menšina historických lingvistov a naopak sa tvrdí, že sa takto časovo vzdialený prajazyk (ktorý je základom pre zisťovanie takýchto skupín) vôbec nedá zistiť.

## Referencie


## Literatúra
*Joseph Harold Greenberg, *Indo-European and Its Closest Relatives: The Eurasiatic Language Family, Volume 1, Grammar*, Stanford University Press 2000, ISBN 0804738122
*Joseph Harold Greenberg, *Indo-European and Its Closest Relatives: The Eurasiatic Language Family, Volume 2, Lexicon*, Stanford University Press 2000, ISBN 0804746249

## Externé odkazy
*NorthEuraLex 
*"Indo-Uralic and Altaic" 
*Regions Based on Social Structure: A Reconsideration

Kategória:Jazyky
Johann Elert Bode

**Johann Elert Bode** (* 19. január 1747, Hamburg, Nemecko – † 23. november 1826, Berlín) bol nemecký astronóm, ktorý preformuloval a spopularizoval Titiusov-Bodeho zákon. Upresnil obežnú dráhu planéty Urán a navrhol jej meno, ktoré sa používa dodnes. Má zásluhu na objavení tzv. *Bodeho galaxie* (M81).

Počas pôsobenia na poste riaditeľa Berlínskeho observatória vydal svoj atlas *Uranographia* (1801), v ktorom sa zameral nielen na presnosť zaznačovania hviezd a iných astronomických objektov do máp, ale aj na umelecké vyobrazenie súhvezdí. *Uranographia* je vrcholom epochy výtvarného zobrazovania súhvezdí vo hviezdnych atlasoch. V neskorších atlasoch sa už tak prepracované zobrazenia nevyskytovali. Vytvoril 5 nových súhvezdí (Elektrický stroj, Fridrichova česť, Herschelov ďalekohľad (spojením dvoch súhvezdí), Logaritmické pravítko, Tlačiarenská dielňa). Dodnes však neprežilo ani jedno.

Vydal aj astronomickú ročenku, malý hviezdny atlas (*Vorstellung der Gestirne*) 1782 pre amatérskych astronómov a knihu o súhvezdiach a ich príbehoch, ktorá mala neskôr až 10 vydaní.

## Externé odkazy
*naskenované stránky atlasu ''Vorstellung der Gestirne'' 1782 

## Zdroje

Kategória:Nemeckí astronómovia
Kategória:Členovia Kráľovskej spoločnosti
Kategória:Osobnosti z Hamburgu
Eurázijský jazykový zväz

**Eurázijský jazykový zväz** ja jazykový zväz navrhovaný Jakobsonom, ktorý sa vyznačuje  prítomnosťou monotónie (neexistenciou tónov) a zároveň mäkkostnou koreláciou spoluhlások. Patria sem:
*východoslovanské jazyky
*poľština
*východobulharské nárečia
*moldavčina
*viaceré uralské jazyky (okrem fínčiny, estónčiny a maďarčiny)
*väčšina turkických jazykov (okrem osmanskej turečtiny)
*mongolské jazyky
*niektoré severokaukazské jazyky
*možno aj írčina (mimo eurázijského kontinentu)

## Zdroj
* 

Kategória:Jazyky
Frederick Sanger

**Frederick Sanger** (* 13. august 1918, Rendcomb – † 19. november 2013, Cambridge) bol anglický biochemik a prvá osoba ktorá bola nositeľom dvoch Nobelových cien za chémiu (druhý bol Karl Barry Sharpless) v roku 1958 za svoju prácu na primárnej štruktúre proteínov, najmä inzulínu a v roku 1980 spolu s Walterom Gilbertom za ich príspevky týkajúce sa určenia bázových postupností v nukleových kyselinách.

## Vzdelanie
Sanger študoval na Bryanstonskej škole a neskôr urobil bakalára umenia v prírodných vedách na univerzite St John's v Cambridge. Na začiatku plánoval, že sa bude venovať medicíne, ale neskôr sa začal zaujímať o biochémiu spolu s poprednými biochemikmi vtedajších časoch na Univerzite v Cambridge. Svoj titul PhD. získal v roku 1943.

## Úspechy
Sanger sa rozhodol skompletizovať primárnu štruktúru proteínovej štruktúry, hlavne inzulínu. Pri tejto práci, dokázal to, že proteíny majú špecifické štruktúry. Začal so zmenšovaním inzulínu na malé fragmenty pomocou zmiešavania enzýmu trypsín (ktorý štiepi proteín) s roztokom inzulínu.

### Tituly
* Frederick Sanger, Esq. (13. august 19181943)
* Dr Frederick Sanger (1943–18. marec 1954)
* Dr Frederick Sanger, FRS (18. marec 19541963)
* Dr Frederick Sanger, CBE, FRS (19631981)
* Dr Frederick Sanger, CH, CBE, FRS (198111. február 1986)
* Dr Frederick Sanger, OM, CH, CBE, FRS (11. február 1986)

## Referencie


## Iné projekty

## Externé odkazy
* Nositeľ Nobelovej ceny za rok 1958
* Nositeľ Nobelovej ceny za rok 1980

Kategória:Anglickí biochemici
Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Absolventi University of Cambridge
Kategória:Vyučujúci na University of Cambridge
Kategória:Držitelia Copleyovej medaily
Kategória:Držitelia Radu britského impéria
Kategória:Commanders of the Order of the British Empire
Kategória:Členovia American Academy of Arts and Sciences
Kategória:Členovia Kráľovskej spoločnosti
Kategória:Členovia Francúzskej akadémie vied
Kategória:Členovia United States National Academy of Sciences
Varínka

**Varínka** je riečka na severnom Slovensku, v severovýchodnej časti okresu Žilina. Je pravostranným prítokom Váhu, má dĺžku  a je tokom III. rádu. Povodie Varínky je cca 190 km², priemerný ročný prietok je 3,157 metrov kubických za sekundu. 

## Priebeh toku
Pramení v Malej Fatre, v podcelku Krivánska Fatra, pod Chlebom () v nadmorskej výške cca  

V pramennej oblasti sa zdrojnice vejárovito zbiehajú na začiatku Starej doliny, ktorou preteká na sever. Priberá viaceré prítoky, najvýznamnejším je Stohový potok, ktorý priteká z pravej strany, zo susednej Novej doliny. Varínka ďalej prerezáva horskú skupinu Rozsutce hlbokou tiesňavou (NPR Tiesňavy) a vstupuje do Žilinskej kotliny, do podcelku Varínske podolie. 

Preteká obcou Terchová, sprava priberá Biely potok a Struháreň a stáča sa na západ. Tečie na styku Žilinskej kotliny a Kysuckej vrchoviny, zľava priberá Bránicu, následne sprava Črchľový potok a pri obci Belá Beliansky potok a Bačinský potok zľava, ďalej tečie medzi obcami Stráža na pravom brehu a Dolná Tižina na ľavom brehu. Následne priberá zľava Kúr, preteká územím s dobre zachovanými brehovými porastmi (prírodná pamiatka Krasniansky luh) a stáča sa na juh. Tečie popri obciach Krasňany a Varín a v katastrálnom území obce Varín ústi v nadmorskej výške približne  do Váhu.

Varínka je prevažne vysokohorským typom rieky bystrinného charakteru, za obcou Terchová ukladá balvany i jemnejšie nánosy štrku a vytvára početné sihote.

## Územie európskeho významu
Tok rieky Varínka o výmere  je územím európskeho významu. Predmetom ochrany sú penovcové prameniská, vlhkomilné vysokobylinné lemové spoločenstvá na poriečnych nivách od nížin do alpínskeho stupňa, lužné vŕbovo-topoľové a jelšové lesy a druhy európskeho významu: zvonček hrubokoreňový (*Campanula serrata*), bystruška potočná (*Carabus variolosus*), spriadač kostihojový (*Callimorpha quadripunctaria*), kunka žltobruchá (*Bombina variegata*), vydra riečna (*Lutra lutra*) a netopier obyčajný (*Myotis myotis*).

## Galéria

Súbor:Varínka-Varín.jpg|Rieka v obci Varín


## Referencie

## Iné projekty

## Externé odkazy
* Poloha ústia na turistickej mape

Kategória:Rieky na Slovensku
Kategória:Povodie Váhu
Kategória:Vodné toky v Krivánskej Fatre
Kategória:Vodné toky v Žilinskej kotline
Kategória:Územia európskeho významu na Slovensku
Kategória:Vodné toky v okrese Žilina
Peter Weiss

**Peter Weiss** môže byť:

* rakúsky boxer (* 1938), pozri Peter Weiss (boxer)
* nemecký herec (* 1984), pozri Peter Weiss (herec)
* nemecký džezový hudobník (* 1949), pozri Peter Weiss (hudobník)
* slovenský politik a diplomat (* 1952), pozri Peter Weiss (politik)
* nemecký spisovateľ, výtvarník a filmový režisér (1916 – 1982), pozri Peter Weiss (spisovateľ)

## Pozri aj
* Peter-Weiss-Preis – nemecká cena v kultúre
* Petr Weiss – český sexuológ
* Peter Weis
* Peter Weiß

Weiss, Peter
Špirála

**Špirála** môže byť:
*v matematike: rovinná krivka s neobmedzeným počtom závitov vinúca sa okolo pevného bodu (pólu špirály), po slovensky závitnica, pozri špirála (matematika)
*v strojárstve: konštrukčný prvok dynamických strojov, ktorý umožňuje plynulý prechod tekutiny medzi výstupom z obežného kolesa a pripojovacou prírobou stroja, pozri špirála (strojárstvo)
*v gynekológii: druh antikoncepčného prostriedku, pozri špirála (antikoncepcia)
*v kozmetike: maskara
*druh krasokorčuliarskej figúry, pozri špirála smrti (krasokorčuľovanie)
*pohyb opisovaný dobre hodenou americkou futbalovou loptou
*séria anime a manga, pozri Špirála (anime)
*technika budovanie železnice do kopca, pozri špirála (železnica)

## Pozri aj
*špirálová metóda (vyučovacia technika)
*Spiral
Teplica (prítok Myjavy)

**Teplica** (po česky *Teplice*) je pravostranným prítokom Myjavy s dĺžkou , pričom  je na území Slovenska. Je to rieka tečúca územím okresov Hodonín, Myjava a Senica. 

## Prameň
Pramení v Bielych Karpatoch na území Česka pod sedlom U tří kamenů v nadmorskej výške cca , južne od moravskej obce Kuželov. 

## Opis toku
Tečie veľkým oblúkom najprv na severovýchod, potom na juhovýchod. Stáča sa na juh a pri osade U Sabotů vteká na územie Slovenska. Ďalej sa otáča na juhozápad, priberá zľava Liešťanský potok, sprava Haluzníkov potok a pri Vrbovciach potok Roncková zľava. Tečie cez obec Vrbovce a z oboch strán priberá kratšie prítoky, Pri osade Javorec sa rieka stáča na juh, na oboch brehoch sú rozvinuté početné výmole a vteká na územie obce Sobotište (už v Chvojnickej pahorkatine). Ďalej napája vodnú nádrž Kunov, preteká obcou Kunov a stáča sa najprv na juhozápad, neskôr na území mesta Senica na západ (tu priberá Rovenský potok a Pasecký potok sprava) a od Čáčova opäť tečie na juhozápad. Do Myjavy sa vlieva v katastrálnom území Senice (cca  od železničnej stanice) na Myjavskej nive (už súčasť Borskej nížiny).

## Povodie Teplice - prítoky v smere toku
(Vysvetlivky: PP/LP - pravý/ľavý prítok, BLP/BPP - bezmenný ľavý/pravý prítok)
*Javornický potok LP (Česko)
*Rybnícky potok LP (Česko)hranica Slovenska
*Liešťanský potok LP
**BLP
**BLP
**BLP
**BPP
*BPP
*BLP
*BLP
*Haluzníkov potok PP
**BPP
**BLP
**Kopánky PP
**BLP
*Zápasečník(Roncková) LP s VN Vrbovce
*Lulovský potok PP
*Vesný potok LP
*BPP
*BLP
*BLP
*Valúchovský potok PP
**U Bohušov PP
*Chodúrovský potok LP
**Povalačský potok PP
**Vápeník LP
*BPP
**BLP
*BLP
*BLP
*Žabí potok PP
*BPP
*BPP
*BPP
*BLP
*BPP
*Priečny potok LP
*Kratnov LP
*Rovenský potok PP
**BLP
**Rybnický potok PP
*Pasecký potok PP
**BLP
**BPP
**BLP
**Častkovský potok PP
**Bôrik PP
**Rohovský potok PP
**BPP
**Rybčiansky potok PP
*BPP
**BLP
*BPP
ústie do Myjavy

## Galéria

Kunov priehrada4.jpg|Kunovská priehrada na Teplici nad Kunovom
Teplica senica.jpg|Teplica v Senici


## Referencie

## Iné projekty

Kategória:Rieky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v Chvojnickej pahorkatine
Kategória:Vodné toky v Borskej nížine
Kategória:Vodné toky v okrese Myjava
Kategória:Vodné toky v okrese Senica
Kategória:Vrbovce
Kategória:Sobotište
Kategória:Príroda v Senici
Max Born

**Max Born** (* 11. december 1882, Vroclav, Poľsko – † 5. január 1970, Göttingen, Nemecko) bol nemecký fyzik, priekopník modernej teoretickej fyziky, jeden z objaviteľov kvantovej mechaniky. 

Max Born študoval vo Vroclavi, Heidelbergu, Zürichu, Cambridge a v Göttingene. Najskôr študoval právo a filozofiu, neskôr matematiku (pod vedením Felixa Kleina, Davida Hilberta a Hermanna Minkowského) a nakoniec fyziku a astronómiu (pod vedením Karla Schwarzschilda).  

Titul doktora filozofie (Ph.D.) z fyziky získal v roku 1907, habilitoval sa na docenta v roku 1909 na Univerzite v Göttingene. Profesúru získal až po prvej svetovej vojne, počas ktorej slúžil v armáde, na Univerzite vo Frankfurte nad Mohanom v roku 1919, ďalšiu profesúru získal na Univerzite v Götingene až v roku 1921.  

Zaoberal sa solvatáciou, čo vyústilo k publikovaniu Bornovej rovnice, ktorá veľmi jednoducho ukazuje závilosť Gibbsovej energie hydratácie iónu na náboji iónu, polomere iónu a dielektrickej konštante rozpúšťadla. 

V spolupráci s Robertom Oppenheimerom zaviedol v roku 1926 Bornovu-Oppenheimerovu aproximáciu, ktorá je základom výpočtom chemických väzieb a počítačových výpočtov chemickej reaktivity zlúčenín. Preklopil tak kvantovú mechaniku z popisu atómov na popis molekúl. 

V spolupráci (a korešpondencii) s Albertom Einsteinom obhajoval štatistickú interpretáciu vlnovej funkcie (orbitálov) v kvantovej mechanike. 

Max Born doplatil na nástup fašizmu a Adolfa Hitlera k moci tým, že bol v roku 1933 nútený ako potomok Židov odísť z Nemecka. Odišiel do Indie, kde pol roka spolupracoval s Ramanom v Bangalore na Indickom Vedeckom Inštitúte.  

Z Indie odišiel do Británie, do Edinburghu v Škótsku, kde pracoval ako Profesor prírodnej filozofie.  

Po odchode do dôchodku sa vrátil do Nemecka, kde zomrel v roku 1970. 

Bol členom Kráľovskej spoločnosti v Londýne a nositeľom Nobelovej ceny za fyziku (spolu s Waltherom Bothe) v roku 1954. 

## Referencie


## Iné projekty

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Členovia Kráľovskej spoločnosti
Kategória:Osobnosti na nemeckých poštových známkach
Kategória:Osobnosti z Vroclavu
Kategória:Absolventi Univerzity v Zürichu
Kategória:Členovia Göttingenskej akadémie vied
Zoznam osobností vyznamenaných 29. januára 2003

Zoznam slovenských osobností, ktoré prezident Česka Václav Havel vyznamenal najvyššími štátnymi vyznamenaniami 29. januára 2003 pri príležitosti svojej poslednej zahraničnej cesty vo funkcii prezidenta.

## [[Rad bieleho leva]] I. triedy
* Alexander Dubček (in memoriam)
* generálmajor v.v. Ing. Anton Petrák

## [[Rad Tomáša Garrigua Masaryka]] III. triedy
* Miroslav Kusý
 
## [[Medaila Za zásluhy]] I. stupňa
* Peter Dvorský
* Martin Huba
* Ladislav Chudík
* Milan Lasica
* PhDr. Ľubomír Lipták CSc.
* Július Satinský (in memoriam)
* László Szigeti
* Emília Vášáryová

Kategória:Politika v Česku
Kategória:Politika na Slovensku
Modelka

[thumb|Modelka [Gisele Bündchen]]

**Modelka** je žena, ktorá propaguje módu (oblečenie na módnych prehliadkach), robí reklamu rôznym výrobkom (tlačená reklama v médiach, výstava automobilov a pod.) a svojou prítomnosťou pomáha propagovať významné spoločenské a podnikové akcie. Niektoré z nich sa stanú široko známymi. Mužský náprotivok sa nazýva **model**.

Hoci termín *modelka* a *supermodelka* sa výrazne spopularizoval v 80. rokoch, niekoľko prvých modeliek získalo slávu už počas 50. rokov 20. storočia.

Medzi prvými modelkami, ktorých meno a tvár boli dôverne známe všetkým ľuďom mimo módneho priemyslu, boli Suzy Parker (okolo roku 1955) a Cheryl Tiegs (okolo roku 1968). V roku 1979 začala rozširovať tento termín Janice Dickinson, sama ale túto frázu nevytvorila, dostala sa však do povedomia tým, že samu seba prehlasovala za „Prvú supermodelku na svete“. Rovnako aj modelky - Jean Shrimpton, Colleen Corby a Twiggy (všetky z polovice 60. rokov minulého storočia) si môžu uplatňovať svoje právo na titul Supermodelka.

Najlepším obdobím supermodeliek boli celé 80. a 90. roky minulého storočia, ktorému kraľovala slávna trojica supermodeliek - Linda Evangelista, Naomi Campbell a Christy Turlington. V tom čase aj supermodelky ako Paulina Porizkova pripravili cestu na príliv špičkových modeliek z východnej a strednej Európy. V rovnakom čase výrazne stúpala sláva už dobre známych supermodeliek ako Cindy Crawford.

Všetky supermodelky sú dnes takmer okamžite považované za sexuálne symboly. Sú globálne slávne a často sa výrazne presadzujú v komerčnej sfére pri predaji luxusných výrobkov, v reklame alebo ako špičkové herečky. Príkladom môže byť - Milla Jovovich, Elle Macpherson, Rebecca Romijn, Tatiana Sorokko, Tricia Helfer alebo česká Alena Šeredová.

## Hlavné súťaže krásy
* Miss Universe
* Miss World

## Iné projekty

Kategória:Móda
Kategória:Povolania
Hana Meličková

**Hana Meličková**, vyd. Rapantová (* 27. január 1900, Martin – † 7. január 1978, Bratislava), bola významná slovenská herečka, spoluzakladateľka slovenského profesionálneho divadla.

Narodila sa v rodine martinského učiteľa a hudobného skladateľa Jána Melička. Pôvodne študovala hudbu na pražskom konzervatóriu (1919 – 1923). Popri nej si zapísala hereckú tvorbu. V rokoch 1923 – 1926 pracovala ako učiteľka na Župnej hudobnej škole v Martine. V rokoch 1926 – 1976 bola členkou činohry SND v Bratislave. Jej prvou rolou bola postava Salome v hre Oscara Wilda. Za obdobie svojho pôsobenia v Slovenskom národnom divadle stvárnila takmer dvesto postáv. 

V roku 1955 získala titul zaslúžilá umelkyňa a v roku 1961 titul národná umelkyňa. Okrem toho bola laureátkou štátnej ceny (1951) a vyznamenania Za zásluhy o výstavbu (1960). Je po nej pomenovaná ulica na bratislavských Dlhých dieloch.

Hana Meličková sa vydala za slovenského historika Daniela Rapanta, spolu mali dve dcéry: Helenu a Danielu.

## Filmografia

* 1950 - *[[Kozie mlieko (film)|Kozie mlieko]]*, Omastová
* 1957 - *[[Zemianska česť]]*, Bešeňovská
* 1958 - *[[Statočný zlodej]]*, predsedníčka spolku Humanitas
* 1960 - *[[Jerguš Lapin]]*, teta Budáčová
* 1962 - *[[Polnočná omša]]*, Vilma Kubišová
* 1967 - *[[Rok na dedine]]*, Zuza Svoreňová
* 1967- Ženský zákon, Mara

## Referencie

## Iné projekty

## Externé odkazy
* Profil na kultura.cz

Kategória:Slovenské divadelné herečky
Kategória:Slovenské filmové herečky
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Slovenskí hudobní pedagógovia
Kategória:Členovia Činohry Slovenského národného divadla
Kategória:Osobnosti z Martina
Kategória:Osobnosti s ulicami
Kategória:Osobnosti na slovenských poštových známkach
Kategória:Pochovaní na Národnom cintoríne v Martine
Alfred de Musset

**Alfred de Musset** (* 11. december 1810, Paríž, Francúzsko – † 2. máj 1857, Paríž) bol francúzsky spisovateľ a básnik.

## Dielo
* 1824 *A ma mère*
* 1826 *A Mademoiselle Zoé le Douairin*
* 1828 *Un rêve*, *L'Anglais mangeur d'opium*
* 1829 Prvé básne    
* 1830 *Contes d'Espagne et d'Italie*, *La Quittance du diable*  
* 1831 *La coupe et les lèvres*, *Namouna*
* 1832 *Spectacle dans un fauteuil*, *A quoi rêvent les jeunes filles*   
* 1833 *Lorenzaccio*, *Les Caprices de Marianne*, *Rolla*, *André del Sarto*   
* 1834 *Fantasio*, *On ne badine pas avec l'amour*, *Une nuit vénitienne*, *Perdican*, *Camille et Perdican*     
* 1835 *La Quenouille de Barberine*, *La Nuit de mai*, *La Nuit de décembre*, *Le Chandelier* 
* 1836 *Il ne faut jurer de rien*, *Lettre à M. de Lamartine*, *Faire sans dire*, *La nuit d'août*, *La confession d'un enfant du siècle*
* 1837 *Un caprice*, *La Nuit d'octobre*, *À la Malibran*, *Emmeline*, *Les deux maîtresses*. *Lettres à Dupuis et Cotonet* 
* 1838 *Le Fils du Titien*, *Frédéric et Bernerette*, *L'Espoir en Dieu*, *Dupont et Durand*, *Margot*
* 1839 *Croisilles*
* 1840 *Les deux maîtresses*, *Tristesse*, *Une soirée perdue*  
* 1841 *Souvenir*, *Nouvelles* (obsahuje *Emmeline*, *Le Fils du Titien*, *Croisilles* a *Margot*)  
* 1842 *Le Voyage où il vous plaira*, *Sur la paresse*, *Histoire d'un merle blanc*, *Après une lecture*
* 1844 *Pierre et Camille*, *Le Secret de Javotte*, *Les Frères Van Bruck* 
* 1845 *Il faut qu'une porte soit ouverte ou fermée*, *Mademoiselle Mimi Pinson*  
* 1848 *Nouvelles* (obsahuje *Pierre et Camille* a *Le Secret de Javotte*)   
* 1849 *Louison*, *L'Habit vert*, *On ne saurait penser à tout*  
* 1850 *Poésies nouvelles*, *Carmosine* 
* 1851 *Bettine*, *Faustine*  
* 1852 Zverejnenie zbierok básní *Premières Poésies* (1829–1835) a *Poésies Nouvelles* (1836–1852)   
* 1853 *La mouche*   
* 1854 *Contes*

## Iné projekty

Kategória:Francúzski spisovatelia
Kategória:Osobnosti pochované na Père-Lachaise
Kategória:Členovia Francúzskej akadémie
Kategória:Osobnosti z Paríža
Kategória:Úmrtia na syfilis
Alexej Nikolajevič Tolstoj

**Alexej Nikolajevič Tolstoj** (; * 10. január 1883, Nikolajevsku, teraz Pugačovsk – † 23. február 1945) bol významný ruský prozaik, autor poviedok zo života ruskej vidieckej šľachty, satirických románov a trilógie *Krížová cesta* o osude ruskej inteligencie počas októbrovej revolúcie. Známa je jeho kniha pre deti *Zlatý kľúčik alebo* *Buratinove príhody*.

## Referencie

## Iné projekty

Kategória:Narodenia v 1883
Kategória:Úmrtia v 1945
Kategória:Ruskí spisovatelia
Kategória:Pochovaní na Novodievčom cintoríne
Voerde (Niederrhein)

**Voerde** je mesto v Nemecku v spolkovej krajine Severné Porýnie-Vestfálsko vo vládnom obvode Düsseldorf a v okrese Wesel na severozápade Porúria. Je to partnerské mesto slovenského mesta Handlová.

## Referencie

Kategória:Mestá v Severnom Porýní-Vestfálsku
Nukleus

**Nukleus** (cudzie slovo pre jadro) môže byť:
* v biológii: jedna z bunkových organel niektorých buniek, pozri bunkové jadro (=karyón)
* v archeológii: kus dobre štiepiteľného kamenného materiálu (rôznej veľkosti a tvaru), používaný na výrobu úštepov, pozri kamenné jadro (archeológia) (=nukleus)
Štěpánov (okres Olomouc)

náhľad|Znak Štěpánova

**Štěpánov** je mesto ležiaca v okrese Olomouc, približne  severne od Olomouca. Má 3 412 obyvateľov a katastrálne územie má rozlohu .

## Kostoly
* katolícky (sv. Vavřinec)
* nemecký (sv. Barbora; bývaly – dnes používaný ako sklad)
* pravoslávny

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka
Čistá látka

**Čistá látka**, presnejšie **chemicky čistá látka**, je taká látka, ktorej chemické zloženie je v celom jej objeme rovnaké a je tvorená jedným druhom chemických individuí, teda buď jedným druhom atómov, alebo molekúl, alebo molekulových komplexov.

Čisté látky rozdelujeme na prvky a zlúčeniny.

Chemický prvok, tiež označovaný ako elementárna látka, obsahuje iba jeden druh atómov. Pritom u atómov nerozlišujeme ich rôzne izotopy.

Typickým príkladom elementárnej látky je čistý plynný vodík, ktorý je tvorený dvojatómovými molekulami H2, alebo čisté plynné hélium, tvorené atómami He, alebo diamant, tvorený kryštalickou mriežkou obrovského množstva uhlíkatých atómov Cn.

Príkladom zlúčeniny je plynný metán, tvorený samostanými molekulami CH4, alebo voda, tvorená molekulami H2O, prepojená vodíkovými väzbami do nadmolekulového komplexu, alebo modrá skalica v kryštalickej podobe tvorená nadmolekulovým komplexom CuSO4 x 5 H2O.

Kategória:Chemické látky
Látkové množstvo

**Látkove množstvo** (**n**) je fyzikálna veličina, ktorá vyjadruje pomer počtu základných častíc látky k počtu častíc v 12 g izotopu uhlíka 612C. Jednotkou látkového množstva je mol.

Atóm tohto stabilného izotopu má v jadre práve 6 protónov a 6 neutrónov a v 12 g uhlíka 612C je 6,022&nbsp;141&nbsp;79 × 1023 atómov (±0,000&nbsp;000&nbsp;30 × 1023). Toto číslo sa nazýva Avogadrova konštanta (NA).

Látkové množstvo je určené vzťahom
:n = \frac{N}{N_A}
kde *n* je látkové množstvo, *N* je počet základných častíc v látke a *N<sub>A</sub>* je Avogadrova konštanta.

* **Značka:** *n*
* **Základná jednotka:** mol
* **Ďalšie jednotky:** milimol (*mmol*), mikromol (*µmol*)

## Pozri aj

* Avogadrova konštanta
* mol

Kategória:Fyzikálne veličiny
Kategória:Chemické veličiny
Horenie

thumb
**Horenie** alebo **spaľovanie (v širšom zmysle)** (podľa niektorých zdrojov je synonymum aj slovo **[[oheň]]**) môže byť:
*oxidačná exotermická reakcia (vznikajúca za istých podmienok), pri ktorej vzniká svetlo , resp. presnejšie len takáto reakcia, ak je rýchla (t. j. na rozdiel od autooxidácie, ktorá je pomalá)
*súbor javov, ktoré sa dejú pri oxidačnej exotermickej reakcii
*(akákoľvek) exotermická reakcia, pri ktorej vzniká teplo , resp. v užšom zmysle len takáto reakcia, ak sa pri nej zlučujú dve látky
*(akákoľvek) rýchla exotermická reakcia 

V biochémii sa (skôr v prenesenom význame) označuje ako horenie či spaľovanie aj oxidačná degradačná (t. j. rozkladná) reakcia, napr. tzv. "spaľovanie" sacharidov a tukov pri metabolizme.

Ako **spaľovanie** v užšom zmysle sa označuje len kontrolované horenie.

## Horenie definované ako rýchla exotermická oxidačná reakcia za vzniku svetla
Horenie vzniká a prebieha za určitých podmienok. Na priebeh horenia je potrebná prítomnosť horľaviny a oxidačného prostriedku v zápalnom pomere a prítomnosti zdroja iniciácie. Horľavina a oxidačný prostriedok spolu tvoria *horľavý súbor*. Pri horení látok niekedy vzniká plameň – stĺpec horiacich, vačšinou plynných látok.

Horenie môže byť: 
* homogénne (plamenné horenie) – pôsobením teploty na látku sa z nej uvoľňujú horľavé plyny, ktoré horia nad jej povrchom; takéto látky horia plameňom;

* heterogénne (tlenie) – reakcia horenia nastáva na povrchu horľavej látky, ktorá nie je schopná vylučovať plyny; látky nehoria plameňom, iba tlejú.

V technických aplikáciách sa používajú aj pojmy:
* horľavina = palivo
* horľavý súbor = zmes

* oxidačný prostriedok sa v kontexte horenia označuje aj ako *látka podporujúca horenie* a je to najčastejšie vzdušný kyslík, ale môže to byť aj fluór, chlór a iné.

Horenie môže byť: 
* Žiaduce
* Nežiaduce

Na vznik a priebeh horenia je potrebná prítomnosť nasledujúcich faktorov :
*horľavina (palivo)
*oxidačné činidlo, t. j. buď vzdušný kyslík alebo látka uvoľnujúca v priebehu horenia kyslík (napr. peroxid)
*iniciátor horenia, t. j. plameň, iskra alebo teplota (samo) vznietenia

## Referencie

## Pozri aj

* požiar

## Iné projekty


Kategória:Požiarna ochrana
Kategória:Oxidačno-redukčné reakcie
Léthé

**Léthé** (iné názvy: **Léta, Léte, Léthe, Lete, Lethe**, po grécky *Léthé*, po latinsky *Lethe*, pozor na zámenu s Léto pri skloňovaní) bola starogréckej v mytológii:
*rieka zabudnutia, z ktorej pili mŕtvi v podsvetí, ako aj
*bohyňa, ktorá bola zosobnením tejto rieky. Spravidla považovaná za  dcéru boha podsvetnej temnoty Tartara a bohyne noci Nykty

Termín sa vyskytuje aj v Kollárovej Slávy dcere.

Kategória:Grécka mytológia
Kategória:Grécke bohyne
Zákon dvanástich tabúľ

**Zákon dvanástich tabúľ** (po latinsky *Lex duodecim tabularum*) niekedy tiež **Zákony dvanástich tabúľ** (*Leges duodecim tabularum*) z polovice 5. storočia pred Kr. bola prvá kodifikácia rímskeho zvykového práva. Kodifikoval spravidla kazuisticky najmä rodinné, procesné a trestné právo, pričom sa kodifikovali len normy zvykového práva, ktoré boli v čase jeho vydania ešte sporné.

## Vznik
Zákony dvanástich tabúľ vznikli ako požiadavka plebejcov na presnú kodifikáciu zákonov. Pred ich spísaním existovali právne normy zväčša v ústnej forme a patricijovia si ich pri súdnych procesoch často vykladali vo svoj prospech. Preto bolo zvolené desaťčlenné kolégium *Decemviri legibus scribundis (consulari imperio)*, ktoré malo za úlohu tieto zákony spísať. Počas jeho zvolenia boli suspendované všetky úrady v Ríme a toto kolégium prebralo mimoriadne právomoci. Po jeho ročnom pôsobení bolo výsledkom 10 tabúľ. Po ich prerokovaní sa však rozhodlo, že kolégium bude zvolené ešte raz. Ale druhé kolégium využilo svoje mimoriadne právomoci a pokúsilo sa v Ríme nastoliť tyraniu, ktorá však bola zvrhnutá. Druhé kolégium doplnilo predchádzajúci súpis o dve ďalšie dosky a tento súbor dvanástich dosiek bol prijatý.

Hoci dosky s textom umiestnené na rímskom fóre zničili na začiatku 4. stor. pred Kr. Galovia, bolo znenie zákona v starovekom Ríme všeobecne známe a bol rešpektovaný ešte v čase rímskeho cisárstva.

## Charakteristika
Nešlo o zákonník v súčasnom zmysle slova (systematické spracovanie všetkých zákonov), ale o súbor úzko zameraných predpisov, ktoré boli určené spoločnosti založenej na rodine, poľnohospodárstve a chove dobytka. Venoval sa svadbe, rozvodu a príslušným majetkovým právam, riešil spory o vlastníctvo pôdy, hospodárske stavby, otrokov a spory ohľadne ujmy na majetku či osobách. Dával právo žalobcovi predviesť obvinených aj násilím. Veriteľ bol zodpovedný za predvedenie dlžníka pred súd i za vykonanie rozsudku. Dlžník mal na zaplatenie dlhu 30 dní, ak tak neurobil, mohol sa ho veriteľ zmocniť a zadržiavať, pokiaľ zaň nezaplatil dlh niekto iný. Ak sa tak nestalo, mohol dlžníka predať „do cudziny, za Tiber“ (zrejme do otroctva, pričom je možné, že Rimania nemohli byť legálne držaní ako otroci v samotnom Ríme/Latiu). Ďalšou možnosťou pre dlžníka bolo vstúpiť do služieb svojho veriteľa, ako tzv. nexi a dlh si odpracovať.

## Referencie

## Literatúra

* GREGOR, Martin. *Základy rímskeho práva: Historický úvod, pramene a subjekty*. Praha: Leges, 2022, s. 84 - 90. ISBN 978-80-7502-598-2.

## Externé odkazy
* Latinský text zákonov

Kategória:Staroveký Rím
Kategória:Pramene rímskeho práva
Vodíková väzba

[thumb|Vodíková väzba vo [voda|vode (čierne prerušované čiary).]]

**Vodíková väzba** alebo **vodíkový mostík** je druh slabej interakcie medzi molekulami. Je silnejšia ako väčšina ostatných medzimolekulových síl, ale je podstatne slabšia ako iónová väzba alebo kovalentná väzba.

## Vznik vodíkovej väzby
Pretože atóm vodíka má iba jeden elektrón, dochádza pri vytvorení väzby k elektronegatívnemu prvku k značnému odhaleniu atómového jadra. Vzniknutý parciálny kladný náboj na atóme vodíka viaže neväzbové elektrónové páry okolitých molekúl (v prípade intramolekulových väzieb ide o elektrónové páry rovnakej molekuly).

Vznik vodíkovej väzby je možný iba u veľmi elektronegatívnych prvkov, ako je napríklad fluór, kyslík a dusík. Jedine tieto tri prvky sú schopné v dostatočnej miere odčerpať elektrónovú hustotu od atómu vodíka.

## Energia vodíkovej väzby a jej značky
Najslabšie vodíkové väzby majú energiu 1 - 2 kJ.mol-1, najsilnejšie dosahujú energiu okolo 40 kJ.mol-1 (u aniónov HF2-). Diaľka vodíkovej väzby závisí na energii väzby, teplote a tlaku. Typická diaľka vodíkovej väzby vo vode je 1,97 Å.

## Zmeny fyzikálnych vlastností látok v dôsledku vodíkovej väzby
Vodíková väzba spôsobuje zväčšenie medzimolekulových príťažlivých síl, čo silne ovplyvňuje fyzikálno - chemické vlastnosti systému (teplota varu a teplota topenia, hustotu, viskozitu, atď.). Vďaka vodíkovej väzbe má voda teplotu varu 100 °C, zatiaľ čo sulfán (ktorý vodíkové väzby nevytvára) vrie pri teplote -60 °C.

## Iné projekty

Kategória:Chemická väzba
Monódia (novovek)

**Monódia** je hudba s jednou vedúcou melódiou a s akordickým sprievodom nástroja na podklade generálneho basu. Vznikol v Taliansku okolo roku 1600 ako reakcia na vokálnu polyfóniu, ktorá dovtedy v Európe vládla.

## Externé odkazy
* VA: Monody and the Vocal Concerto

Kategória:Hudba